REPUBLIKA HRVATSKA

GRAD ZAGREB

INDUSTRIJSKA STROJARSKA ŠKOLA

KLASA: 003-06/19-01/34

URBROJ: 251-287-19-01-1

Zagreb, 23. prosinca 2019.

**Z A P I S N I K**

s 34. sjednice Školskog odbora Industrijske strojarske škole, održane dana 19. prosinca 2019. godine u uredu ravnatelja Škole.

Nazočni članovi Školskog odbora:

1. Iva Bojčić, predsjednica Školskog odbora

2. Božo Čužić, zamjenik predsjednice Školskog odbora (naknadno pristupio 09:08 sati)

3. Ilija Krstanović, član (naknadno pristupio 09:08 sati)

4. Jadranko Kezerić, član

5. Snježana Barbarić, članica

6. Nenad Predovan, član

Odsutni članovi: Ana Vereš, članica

Ostali prisutni:

1. Nenad Pavlinić, ravnatelj

2. Marija Horvatić, tajnica Škole

3. Biserka Begović, šefica računovodstva

Sjednica započeta u 09:03 sati.

Zapisnik vodi Marija Horvatić, tajnica Škole.

Gospođa Iva Bojčić, predsjednica Školskog odbora, pozdravlja nazočne i otvara 34. sjednicu Školskog odbora, potvrđuje da su na sjednici nazočna 4 člana, čime postoji kvorum za pravovaljan rad i odlučivanje.

 **D n e v n i r e d:**

 1. Verifikacija zapisnika 33. sjednice Školskog odbora;

 2. Davanja suglasnosti na izmjenu Godišnjeg plana i programa rada za školsku

 2019./2020. godinu;

3. Prethodna suglasnost za zasnivanje radnog odnosa do 60 dana;

4. Rebalans financijskog plana za 2019. godinu i izmjena Plana nabave za 2019. godinu;

5. Financijski plan za 2020. godinu i Plan nabave za 2020. godinu;

6. Projekcije financijskog plana za 2021. i 2022. godinu;

7. Razno.

 Dnevni red je s četiri glasa “za“, jednoglasno usvojen.

**AD.1.**

Predsjednica Školskog odbora, Iva Bojčić, daje na verifikaciju Zapisnik s 33. sjednice Školskog odbora koji su članovi Školskog odbora jednoglasno usvojili.

**AD.2.**

Predsjednica Školskog odbora Iva Bojčić daje riječ tajnici Škole, Mariji Horvatić, koja upoznaje članove Školskog odbora o izmjenama Godišnjeg plana i programa rada za školsku 2019./2020. godinu, sukladno uputi Ministarstva znanosti i obrazovanja, odnosno Gradskog ureda za obrazovanje, u dijelu koji se odnosi na kalendar rada za školsku 2019./2020. godinu, a vezano za nadoknadu nastavnih dana provedenih u štrajku kao i izmjeni datuma praznika i blagdana.

Nakon izlaganja tajnice te obavijesti ravnatelja da je Ministarstvo znanosti i obrazovanja dalo suglasnost na plan nadoknade nastavnih dana provedenih u štrajku, predsjednica Školskog odbora, Iva Bojčić, daje na glasanje 2. točku Dnevnog reda, odnosno davanje suglasnosti Školskog odbora na izmjenu godišnjeg plana i programa rada za školsku 2019./2020. godinu, koju su članovi Školskog odbora jednoglasno usvojili.

**AD.3.**

Predsjednica Školskog odbora, Iva Bojčić, daje riječ tajnici škole Mariji Horvatić kako bi upoznala članove s potrebom ponovnog zasnivanja radnog odnosa do 60 dana s nastavnicima strojarske grupe predmeta, Danijelom Posavcem i Ivanom Čop-Janjcem, zbog zamjena nastavnika koji su na dugotrajnom bolovanju.

Nakon izlaganja tajnice, predsjednica Školskog odbora, Iva Bojčić, daje na glasanje 3. točku Dnevnog reda, odnosno davanje prethodne suglasnosti za zasnivanje radnog odnosa do 60 dana, koju članovi Školskog odbora jednoglasno usvajaju.

Prije iznošenja 4. točke Dnevnog reda sjednici pristupaju do tada odsutni članovi Božo Čužić i Ilija Krstanović.

**AD.4.**

Predsjednica Školskog odbora, Iva Bojčić, daje riječ šefici računovodstva, gospođi Biserki Begović, kako bi upoznala članove Školskog odbora s Rebalansom financijskog plana za 2019. godinu i izmjenom plana nabave za 2019. godinu, međutim članovi Školskog odbora jednoglasno su se usuglasili kako nema potrebe za obrazlaganjem jer su primili sve potrebne izvještaje na e-mail, slijedom čega predsjednica Školskog odbora, Iva Bojčić, daje na glasanje 4. točku Dnevnog reda, koju članovi Školskog odbora jednoglasno usvajaju.

**AD.5.**

Predsjednica Školskog odbora, Iva Bojčić, iznosi petu točku Dnevnog reda, odnosno Financijski plan za 2020. godinu i plan nabave za 2020. godinu, za koju su se članovi također usuglasili kako nema potrebe za obrazlaganjem, slijedom čega predsjednica Školskog odbora, Iva Bojčić, daje na glasanje 5. točku Dnevnog reda, koju članovi Školskog odbora jednoglasno usvajaju.

**AD.6.**

Predsjednica Školskog odbora, Iva Bojčić, iznosi šestu točku Dnevnog reda, odnosno Projekcije financijskog plana za 2021. i 2022. godinu, za koju su se članovi također usuglasili kako nema potrebe za obrazlaganjem, slijedom čega predsjednica Školskog odbora, Iva Bojčić, daje na glasanje 6. točku Dnevnog reda, koju članovi Školskog odbora jednoglasno usvajaju.

**AD.7.**

Predsjednica Školskog odbora, Iva Bojčić daje riječ članovima Školskog odbora, međutim nitko od prisutnih nije imao ništa za nadodati, čime je sjednica završila.

 Sjednica završena u 09:30

Zapisnik vodila Predsjednica Školskog odbora

Marija Horvatić, struc. spec. admin. publ. Iva Bojčić, prof.